El reconeixement del dret a l'assistència jurídica gratuïta, que pot comprendre totes o algunes de les prestacions que preveu l'article 6, l'han d'instar els sol·licitants davant el col·legi d'advocats del lloc en què estigui el jutjat o tribunal que hagi de conèixer del procés principal per al qual se sol·licita, o davant el jutjat del seu domicili.
En aquest últim cas, l'òrgan judicial ha de donar trasllat de la petició al col·legi d'advocats competent territorialment.
La sol·licitud es pot presentar per qualsevol mitjà, inclosos els que preveu la normativa d'accés electrònic dels ciutadans als serveis públics.
Si s'acredita que els ingressos i havers patrimonials d'algun dels sol·licitants que hagin de litigar sota una sola defensa o representació superen els llindars que preveu l'apartat 1 de l'article 3 però no arriben al quíntuple de l'indicador públic de renda d'efectes múltiples, la comissió d'assistència jurídica gratuïta pot determinar quines de les prestacions que estableix l'article 6 s'han d'atorgar als sol·licitants.
Quan el cost de les prestacions reconegudes l'hagin de sufragar diversos litigants, l'aportació del sistema d'assistència jurídica gratuïta es limita a la part proporcional que correspongui a les parts a les quals s'hagi reconegut el dret.
El reconeixement del dret a l'assistència jurídica gratuïta, que pot comprendre totes o algunes de les prestacions que preveu l'article 6, l'han d'instar els sol·licitants davant el col·legi d'advocats del lloc on hi hagi el jutjat o tribunal que hagi de conèixer del procés principal per al qual aquell se sol·licita, o davant el jutjat del seu domicili.
Si s'acredita que els ingressos i havers patrimonials de cada un dels sol·licitants superen els llindars que preveu l'apartat 1 de l'article 3 però no arriben al quíntuple de l'indicador públic de renda d'efectes múltiples, la comissió d'assistència jurídica gratuïta pot determinar quines de les prestacions que estableix l'article 6 s'atorguen als sol·licitants.
El reconeixement del dret a l'assistència jurídica gratuïta l'han d'instar els sol·licitants davant el col·legi d'advocats del lloc on hi hagi el jutjat o tribunal que ha de conèixer del procés principal per al qual aquell se sol·licita, o davant el jutjat del seu domicili.
Quan hi hagi concurrència de litigants en un procés, el reconeixement del dret a l'assistència jurídica gratuïta ha de ser instat individualment per cadascun dels interessats.
Quan, d'acord amb les lleis processals, els sol·licitants hagin de litigar sota una sola defensa o representació, s'han de computar, a efectes del reconeixement del dret, la totalitat dels ingressos i havers patrimonials dels sol·licitants.
En aquest cas, si s'acredita que els ingressos i havers patrimonials de cadascun dels sol·licitants no sobrepassen el doble del salari mínim interprofessional, s'ha de procedir a nomenar un advocat i, si s'escau, un procurador del torn d'ofici que han d'assumir la representació i defensa conjunta de tots ells.
Si s'acredita que els ingressos i havers patrimonials de cadascun dels sol·licitants superen el doble del salari mínim interprofessional però no arriben al quàdruple, la Comissió d'Assistència Jurídica Gratuïta pot determinar quins dels beneficis que estableix l'article 6 s'atorguen als sol·licitants.